På en villavej i Nørresundby er to mænd i gang med at træne deres kondition - Jeg skovler sne, lyder det fra Ole Nielsen. - Det er lidt hårdt – det synes jeg – men det er nok alderen der gør det, siger Jens Erik Rusholt. De bor overfor hinanden – begge er pensionister. Alder eller ej - sneen skal væk. - Man kan godt mærke, at man ikke er 25 længere...kun 83, lyder det lunt fra Svend Erik Rusholt. - Man kan ikke drive her hele tiden – man er nødt til at bestille noget, siger Ole Nielsen. Indkørslen skal ryddes. - Selvom vi ikke køre ud hver enkelt minut, skal det alligevel være sådan, at vi kan komme ud, siger Ole Nielsen. Og bilen skal løsrives fra sneen. Det var ikke bare virkeligheden i Nørresundby – men på mange af de nordjyske veje i dag. Mange kørte på sommerdæk Flyvene til og fra Aalborg Lufthavn måtte onsdag blive på jorden – imens gik trafikken på jorden også langsomt i stå. -  Mange af personbilerne – som vi erfarede – havde måske kun sommerdæk på, og det gjorde, at de standsede trafikken og så kunne den simpelthen ikke blive afviklet, siger vagtchef Mads Hessellund, Nordjyllands Politi. Tilbage på villavejen i Nørresundby har Jens Eriks Rusholts bil har holdt stille under hele snestormen. - Jeg har forsøgt i morges, men da opgav jeg, siger han. På den anden side af vejen får Ole Nielsen hjælp af sin kone. - Hun kan godt lide at skovle sne – mere end jeg kan, siger han. Og fortsætter vintervejret som nu, kan det være, at genboerne ender med at komme i helt god form. - Det lader vi Vorherre bestemme, om vi skal have sne, eller hvad vi skal have, og nu  kommer solen jo også, så det er fint, siger Jens Erik Rusholt.

Opsummering:
I dag har beredskabet haft travlt med at få trafikken til at glide på vejene - Imens har nordjyderne kæmpet med sneen på fortovene. Og her er det ikke alle, der betaler sig fra snerydningspligten - de griber selv skovlen.